Manuel Scorza

Nofelydd, bardd, ac ymgyrchydd o Beriw oedd Manuel Scorza (9 Medi 1928 – 27 Tachwedd 1983).

Ganwyd yn Lima, prifddinas Periw. Yn 1949 ymunodd â'r ymgyrch yn erbyn unbennaeth y Cadfridog Manuel Odría. Cafodd holl gopïau ei gyfrol gyntaf o farddoniaeth, Actas de la remota lejanía (1949), eu cymryd gan yr heddlu. Fe'i alltudiwyd am gyfnod a bu'n byw mewn sawl gwlad. Enillodd glod am ei gasgliad o gerddi Las imprecaciones (1955). Yn 1956 ymunodd â'r Movimiento Comunal a chefnogodd gwrthryfel y gwerinwyr yn y Cerro de Pasco.

Ysgrifennodd Scorza bum nofel yn ymwneud ag hanes Periw yn y cyfnod 1955–62, gyda phwyslais ar brofiadau'r brodorion: Redoble por Rancas (1970), Historia de Garabombom, el invisible (1972), El jinete insomne (1978), Cantar de Agapito Robles (1978), a La tumba del relámpago (1979). Ymsefydlodd ym Mharis ac addysgodd yn yr École Normale Supérieure. Bu farw mewn damwain awyren ym Madrid, Sbaen, yn 55 oed.

 Cyfeiriadau 

Categori:Genedigaethau 1928
Categori:Marwolaethau 1983
Categori:Beirdd yr 20fed ganrif o Beriw
Categori:Beirdd Sbaeneg o Beriw
Categori:Nofelwyr yr 20fed ganrif o Beriw
Categori:Nofelwyr Sbaeneg o Beriw
Categori:Pobl o Lima
Categori:Pobl fu farw ym Madrid
Categori:Pobl fu farw mewn damweiniau awyrennau
Categori:Ymgyrchwyr o Beriw
Categori:Prosiect WiciLlên